બેંગ્લોર : તમારી બાઇક વારંવાર પંક્ચર થઇ જતું હોય તો સામાન્ય રીતે તમે પંકચર કરાવીને વાત ભુલી જતા હો છો. પરંતુ બેંગ્લોરનાં એક એન્જિનિયરનું બાઇક વારંવાર પંક્ચર થઇ જતું હતું. જેથી તેણે અન્ય લોકોનો પણ વિચાર કરીને આ સમસ્યાનો અંત લાવવાનો નિર્ણય કર્યો હતો. આ એન્જિનિયર હવે પોતાનાં ફાજલ સમયમાં બેંગ્લોરનાં રસ્તા પરથી ખીલીઓ વિણવાનું કામ કરે છે. જેબાલકુમાર અત્યાર સુધીમાં 40 કિલો જેટલી નાની મોટી ખીલીઓ ભેગી કરી ચુક્યા છે.